Številka: 035/2016/1/301

Maribor: 2.11.2016

V skladu z določbo 21.a člena Zakona o visokem šolstvu (Ur. l. RS, št. 32/12 – ZviS-UPB7 s sprememb. in dopol. do 85/14) 310. člena in 17. točko 2. odst. 330. člena Statuta Univerze v Mariboru (Statut UM-UPB11, Ur. l. RS, št. 44/15, 92/15) izdaja dekan Medicinske fakultete naslednji

**SKLEP**

 **o razpisu volitev predstavnikov študentov**

**v Akademski zbor Medicinske fakultete UM**

**I.**

**(Pravna podlaga)**

Akademski zbor članice sestavljajo vsi visokošolski učitelji, znanstveni delavci in visokošolski sodelavci (1.odst. 310. čl. Statuta UM).

Pri delu Akademskega zbora članice sodelujejo tudi predstavniki študentov, ki jih izvoli Študentski svet članice, tako da je njihovo število najmanj ena petina članov Akademskega zbora (2. odst. 310. člena Statuta Univerze v Mariboru). Predstavniki študentov sodelujejo pri obravnavi in odločanju tistih vprašanj, ki se nanašajo na pravice in dolžnosti študentov ter na študijske programe, ter sodelujejo pri postopku izbire kandidata za dekana.

Mandatna doba članov Akademskega zbora članice iz vrst študentov traja eno leto.

**II.**

**(Volitve predstavnikov študentov v Akademski zbor Medicinske fakultete)**

Volitve predstavnikov študentov v Akademski zbor članice so tajne. Volitve opravi Študentski svet Medicinske fakultete s tajnim glasovanjem izmed kandidatov, ki so prijavili svojo kandidaturo v predpisanem roku.

**III.**

**(Število predstavnikov študentov v Akademski zbor Medicinske fakultete)**

Predstavniki študentov sodelujejo pri delu Akademskega zbora tako, da je njihovo število najmanj ena petina članov Akademskega zbora.

V Akademski zbor Medicinske fakultete se voli **22 predstavnikov** študentov.

**IV.**

**(Kandidiranje za člane Akademskega zbora Medicinske fakultete)**

Pravico kandidirati oz. biti voljen ima vsak študent s statusom študenta na Medicinski fakulteti Univerze v Mariboru.

Kandidaturo lahko vloži vsak študent, ki je vpisan na Medicinsko fakulteto Univerze v Mariboru.

**Kandidat vloži svojo kandidaturo na predpisanem obrazcu za kandidaturo, ki je priloga tega sklepa ter obvezno priloži original potrdila o vpisu**.

Kandidaturo je potrebno oddati **najkasneje do 10. 11. 2016 do 10.00 ure** v zaprti kuverti v tajništvo, naslovljeno na **Medicinsko fakulteto Univerze v Mariboru, Taborska ulica 8, 2000 Maribor** s pripisom: **»Kandidatura za člana AZ MF iz vrst študentov – ne odpiraj!«.**

Dekan Medicinske fakultete imenuje Komisijo za pregled kandidatur in Komisijo za pritožbe sestavljeno iz petih članov. V obeh komisijah morata biti vsaj po dva predstavnika študenta. Člani obeh komisij ne smejo biti kandidati na volitvah. Član komisije za pregled kandidatur ne sme biti član komisije za pritožbe.

Komisija za pregled kandidatur se sestane **10. 11. 2016 po 10.00 uri,** pregleda in preveri, ali so kandidature vložene v predpisanem roku ter ali posamezni kandidati izpolnjujejo predpisane pogoje za kandidiranje. Nepravočasne kandidature komisija z odločbo zavrže, nepopolne pa zavrne.

Komisija za pregled kandidatur pripravi seznam kandidatov, ki imajo popolno kandidaturo, seznam kandidatov, ki imajo nepopolno kandidaturo in seznam kandidatov, ki imajo nepravočasno kandidaturo. Izdelane sezname in sezname ter vložene kandidature odstopi Komisiji za pritožbe.

V primeru, ko Komisija za pregled kandidatur ugotovi, da je posamezna kandidatura nepopolna ali kako drugače nepravilna, vendar pa je pravočasna, od študenta zahteva dopolnitev vloge najkasneje **do 14.11.2016 do 10.00** **ure.** Komisija za pregled kandidatur v primeru izdaje odločbe le-to javno objavi na spletnih straneh, kar se šteje za seznanitev kandidata z izdajo odločbe.

**V.**

**(Ugovor kandidata in delo Komisije za pritožbe)**

V primerih, ko je Komisija za pregled kandidatur izdala odločbo, s katero je zavrgla ali zavrnila kandidaturo, se lahko vloži obrazložen ugovor zoper to odločbo, istočasno pa je tudi potrebno ustrezno dopolniti posamezno kandidaturo **do 14.11.2016 do 10.00 ure.**

Šteje se, da je ugovor vložen, tudi če je **do 14.11.2016 do 10.00 ure** dostavljena dopolnjena kandidatura.

Komisija za pritožbe se sestane dne 16.11.2016 po 10.00 uri.

Študent, ki je vložil kandidaturo za člana Akademskega zbora Medicinske fakultete, ne sme biti član Komisije za pritožbe.

V primeru, da je bila kandidatura vložena pravočasno in je ustrezno dopolnjena tako, da izpolnjuje predpisane pogoje, Komisija za pritožbe ugodi ugovoru in kandidata uvrsti na seznam popolnih kandidatur.

Kandidatura pa bo zavrnjena kot nepopolna, če ne bo dopolnjena, ali če bo sicer dopolnjena, vendar tudi potem ne ustreza predpisanim pogojem.

O vsakem ugovoru Komisija za pritožbe dokončno odloči. V primeru, da mu ugodi, o tem sprejme sklep. V primeru, da ugovoru ne ugodi, ga zavrne ali zavrže kandidaturo.

Komisija za pritožbe tudi po uradni dolžnosti preizkusi vloge, ki so nepopolne ali nepravočasne, čeprav ni vložen ugovor ali dopolnitev kandidature. O teh kandidaturah odloči z uradnim zaznamkom.

Komisija za pritožbe, dne **16.11.2016**  po pregledu ugovorov opravi še naslednje:

* Potrdi seznam kandidatov za člane Akademskega zbora Medicinske fakultete iz vrst študentov,
* določi z žrebom vrstni red kandidatov na glasovnici,
* izdela glasovnice,
* izdela obrazec zapisnika o poteku in rezultatih glasovanja
* dostavi Študentskemu svetu Medicinske fakultete volilno (glasovnice, volilni imenik, obrazec zapisnika o poteku in rezultatih glasovanja).

**VI.**

**(Izvedba volitev)**

Volitve za predstavnike študentov v Akademskem zboru Medicinske fakultete se izvedejo **med 15.11.2016 in 18.11.2016** na seji Študentskega sveta Medicinske fakultete.

Predstavnika študentov v Akademski zbor Medicinske fakultete se voli z navadno večino glasov volilnih upravičencev. Izvoljeni so tisti kandidati, ki so po zaporednem vrstnem redu dobili največ glasov.

Volilni upravičenci so člani Študentskega sveta Medicinske fakultete. Za sam potek volitev na Študentskem svetu Medicinske fakultete se na seji imenuje tričlanska volilna komisija izmed članov Študentskega sveta Medicinske fakultete.

V primeru, da je več kandidatov za zadnje mesto dobilo enako število glasov, se v drugem krogu glasovanje med temi kandidati ponovi na isti seji. Na seji Študentskega sveta se izvede žrebanje kandidatov na glasovnici, izdelajo glasovnice in izvede volitve med kandidati, ki so dobili enako število glasov. Izvoljeni so kandidati, ki so dobili največ glasov. Če se tudi v primeru zgodi, da je več kandidatov za zadnje mesto dobilo enako število glasov, se na seji Študentskega sveta izmed teh kandidatov izvede žrebanje.

**VII.**

 **(Pravna sredstva)**

V postopkih, ki so določeni s tem sklepom, ima upravičena oseba, ki jo določa ta sklep o razpisu, pravico podati pisni ugovor Komisiji za pregled kandidatur.

V primeru, da Komisija za pregled kandidatur zavrže ali zavrne ugovor, ali ne odloči v predpisanem roku, ki je določen s tem sklepom (v slednjem primeru se šteje, da je Komisija za pregled kandidatur zavrnila ugovor), ima upravičena oseba pravico vložiti pritožbo, ki ne zadrži izvedbe postopka volitev, na Komisijo za pritožbe, vendar mora to storiti v rokih, ki so določeni s tem sklepom. Odločitev Komisije za pritožbe je dokončna.

**VIII.**

**(Javna objava sklepa)**

Ta sklep se javno objavi na oglasni deski Medicinske fakultete Univerze v Mariboru in spletnem straneh Medicinske fakultete Univerze v Mariboru.

Za objavo sklepa so zadolžene strokovne službe Medicinske fakultete Univerze v Mariboru.

|  |  |  |
| --- | --- | --- |
|  |  |  Dekan Medicinske fakultete red. prof. dr. Ivan Krajnc, dr. med. |

**PRILOGE:**

* obrazec za kandidaturo.
* soglasje

**OBRAZEC**

**za kandidaturo za člana Akademskega zbora Medicinske fakultete Univerze v Mariboru iz vrst študentov**

**Ime in priimek kandidata:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Naslov kandidata:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**+++++++++++++**

**Podatki predlagatelja:**

**Ime in priimek predlagatelja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Podpis**

**Opozorilo:**

**Kandidaturi je potrebno priložiti soglasje kandidata, razen če kandidira samostojno. V primeru, da kandidat kandidira sam, se podpiše pod obrazec na mestu za podpis. Kandidaturi je potrebno priložiti original potrdilo o vpisu.**

**SOGLASJE**

**h kandidaturi za člana Akademskega zbora Medicinske fakultete Univerze v Mariboru iz vrst študentov**

**Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**soglašam (ime in priimek) (naslov)**

**s kandidaturo za člana Akademskega zbora Medicinske fakultete Univerze v Mariboru iz vrst študentov.**

**V Mariboru, \_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Podpis**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**